
Čl. I
Všeobecné údaje


(1) Meno a priezvisko fyzickej osoby alebo názov právnickej osoby, ktorá je zriaďovateľom účtovnej jednotky, dátum založenia alebo zriadenia účtovnej jednotky 
Názov účtovnej jednotky:		Univerzita Konštantína Filozofa v Nitre
Dátum vzniku účtovnej jednotky:	5. 6. 1982 
Univerzita Konštantína Filozofa v Nitre (ďalej len „UKF“) je v zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov právnickou osobou – verejnou vysokou školou. Je konštituovaná viacerými legislatívnymi úpravami ako právny nástupca Pedagogického inštitútu v Nitre, ktorý bol zriadený nariadením vlády ČSR č. 57/1959 Zb. o pedagogických inštitútoch.

(2) Informácie o členoch štatutárnych orgánov, dozorných orgánov a iných orgánov účtovnej jednotky; uvádzajú sa mená a priezviská členov štatutárnych orgánov, dozorných orgánov a iných orgánov účtovnej jednotky

Štatutárny zástupca
prof. RNDr. Libor Vozár, CSc.
rektor 

Prorektori
prof. PaedDr. Jana Duchovičová, PhD.
prorektorka pre vzdelávanie
								
prof. RNDr.  Mária Bauerová, PhD.
prorektorka pre vedeckovýskumnú činnosť
štatutárna zástupkyňa

doc. PhDr. Martina Pavlíková, PhD., MBA
prorektorka pre medzinárodné vzťahy

Kvestorka
Ing. Ľubica Ehrenholdová


[bookmark: _Toc258300817]Akademický senát UKF
Predsedníctvo
prof. PaedDr. Gabriela Pavlovičová, PhD. – predsedníčka
prof. PhDr. Peter Ivanič, PhD. – podpredseda
Mgr. Jakub Bodorík
Ing. Dagmar Mešárová
prof. PaedDr. Marcela Verešová, PhD.
Ing. Rastislav Žitný, PhD.
PhDr. Miroslava Líšková, PhD.
Zamestnanecká časť 

	FPVaI 
RNDr. Hilda Kramáreková, PhD. 
prof. PaedDr. Gabriela Pavlovičová, PhD. 
doc. PaedDr. Janka Schlarmannová, PhD.
	FSŠ
doc. PhDr. Ján Gallik, PhD. 
Ing. Rastislav Žitný, PhD.
prof. Mgr. Ildikó Vančo, PhD.


	FSVaZ 
doc. Mgr. PaedDr. Erika Jurišová, PhD.
PhDr. Miroslava Líšková, PhD.
PhDr. Dana Brázdilová, PhD. 
	FF 
prof. PaedDr. Zdenka Gadušová, CSc. 
prof. PhDr. Peter Ivanič, PhD.
Mgr. Ervín Weiss, PhD. 

	PF 
doc. PaedDr. Jana Depešová, PhD. 
prof. PaedDr. Marcela Verešová, PhD. 
doc. Mgr. Pavol Brezina, PhD. 
	
Rektorátne pracoviská 
Ing. Zuzana Borošová
Ing. Dagmar Mešárová



Študentská časť 

	FPVaI
Mgr. Matúš Kleštinec
Bc. Laura Nagyová

	FSŠ
Mgr. Patrícia Kovács
Bc. Monika Pekarčíková

	FSVaZ
Veronika Baková
Paulína Popovičová
	FF
Bc. Jakub Bodorík
Bc. Tomáš Rafaj

	
PF
Mgr. Marek Vojtko
Bc. Emanuella-Ema Gier



	Legislatívna komisia
RNDr. Hilda Kramáreková, PhD. – predsedníčka
Ing. Zuzana Borošová
PhDr. Dana Brázdilová, PhD. 
Doc. Mgr. Pavol Brezina, PhD.
prof. PaedDr. Zdenka Gadušová, CSc.
doc. PhDr. Ján Gallik, PhD. 




Správna rada UKF 
 doc. MVDr. Ivan Holko, PhD. predseda
 doc. PaedDr. Miroslav Tvrdoň, PhD.- podpredseda
 Ing. Jaroslav Dóczy, PhD.
 Doc. PhDr. Matej Ruttkay, CSc.
 MUDr. Kamil Koleják, PhD., MSc.
 Ing. Jozef Pavle
 MUDr. Ondrej Šedivý



(3) Opis činnosti, na účel ktorej bola účtovná jednotka zriadená a opis druhu podnikateľskej činnosti, 
ak ju účtovná jednotka vykonáva   
UKF realizuje hlavné úlohy v súlade s § 1 ods. 3 zák. č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, a to poskytovanie vysokoškolského vzdelávania, tvorivé vedecké bádanie a tvorivú umeleckú činnosť. UKF je súčasťou systému vysokoškolského vzdelávania v Slovenskej republike, je to klasická univerzita, poskytujúca vzdelávanie v učiteľských, vedeckých a odborných študijných programoch vo všetkých stupňoch vysokoškolského vzdelávania, s právami uskutočňovať habilitácie a vymenúvanie za profesora a výskumnou činnosťou spĺňajúcou vo vybraných oblastiach národné i medzinárodné kritériá.  
UKF v súlade s § 18 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov vykonáva za úhradu podnikateľskú činnosť, ktorá nadväzuje na jej vzdelávaciu, výskumnú, vývojovú, umeleckú a ďalšiu tvorivú činnosť alebo činnosť, ktorá slúži na účinnejšie využitie ľudských zdrojov a majetku. Podnikateľská činnosť UKF nesmie ohroziť kvalitu, rozsah a dostupnosť činností napĺňajúcich jej poslanie. Podnikateľskú činnosť vykonáva UKF na základe vydaného živnostenského oprávnenia číslo živnostenského registra: 403-22736.

(4) Priemerný prepočítaný počet zamestnancov, a z toho počet vedúcich zamestnancov účtovnej jednotky za účtovné obdobie, za ktoré sa zostavuje účtovná závierka. Počet dobrovoľníkov vyslaných účtovnou jednotkou a počet dobrovoľníkov, ktorí vykonávali dobrovoľnícku činnosť pre účtovnú jednotku počas bežného účtovného obdobia

	
	Bežné účtovné obdobie
	Počet hodín vykonávania dobrovoľníckej činnosti

	Priemerný prepočítaný počet zamestnancov
	759,7
	X

	z toho počet vedúcich zamestnancov
	79
	X

	Počet dobrovoľníkov vyslaných účtovnou jednotkou
	0
	0

	Počet dobrovoľníkov, ktorí vykonávali dobrovoľnícku činnosť pre účtovnú jednotku počas účtovného obdobia
	0
	0



(5) Organizačná štruktúra účtovnej jednotky
Organizačný poriadok UKF upravuje organizačnú štruktúru UKF, postavenie jej organizačných súčastí a ich vzájomné väzby.
UKF má nasledovné fakulty:
a) Fakulta prírodných vied a informatiky,
b) Fakulta sociálnych vied a zdravotníctva,
c) Fakulta stredoeurópskych štúdií,
d) Filozofická fakulta,
e) Pedagogická fakulta.
Organizačné členenie fakúlt upravujú ich štatúty a organizačné poriadky. Ďalšími súčasťami univerzity sú nasledovné pracoviská:
                      a) Centrum informačných a komunikačných technológií,
                      b) Študentské domovy,
                      c) Univerzitná knižnica,
                      d) Rektorát.

(6) Informácia o organizáciách v zriaďovateľskej pôsobnosti účtovnej jednotky
Účtovná jednotka nemá pre tento bod obsahovú náplň.


Čl. II
Informácie o účtovných zásadách a účtovných metódach
(1) Informácia, či je účtovná závierka zostavená za splnenia predpokladu, že účtovná jednotka bude nepretržite pokračovať vo svojej činnosti
Účtovná závierka UKF bola zostavená za predpokladu nepretržitého trvania jej činnosti v súlade 
so zákonom o účtovníctve platným v Slovenskej republike a nadväzujúcimi postupmi účtovania.

(2) Zmeny účtovných zásad a zmeny účtovných metód, s uvedením dôvodu týchto zmien a vyčíslením ich vplyvu na finančnú hodnotu majetku, záväzkov, základného imania a výsledku hospodárenia účtovnej jednotky
UKF viedla v roku 2025 účtovníctvo v súlade s opatrením Ministerstva financií Slovenskej republiky zo 
14. novembra 2007 č. MF/24342/2007-74, ktorým sa ustanovujú podrobnosti o postupoch účtovania 
a účtovej osnove pre účtovné jednotky, ktoré nie sú založené alebo zriadené na účel podnikania v znení jeho dodatkov. Zmeny účtovných zásad a zmeny účtovných metód v priebehu roka 2025 nenastali.
(3) Spôsob oceňovania jednotlivých položiek majetku a záväzkov v členení na:
a) dlhodobý nehmotný majetok obstaraný kúpou
Dlhodobý nehmotný majetok obstaraný kúpou bol ocenený obstarávacou cenou, ktorá zahŕňa cenu, 
za ktorú sa majetok obstaral a náklady súvisiace s jeho obstaraním a uvedením majetku 
do používania. 
b) dlhodobý nehmotný majetok obstaraný vlastnou činnosťou
Účtovná jednotka nemá pre tento bod obsahovú náplň.
c) dlhodobý nehmotný majetok obstaraný inou činnosťou
Účtovná jednotka nemá pre tento bod obsahovú náplň.
d) dlhodobý hmotný majetok obstaraný kúpou
Dlhodobý hmotný majetok obstaraný kúpou bol ocenený obstarávacou cenou, ktorá zahŕňala  cenu, 
za ktorú sa majetok obstaral a náklady súvisiace s jeho obstaraním a uvedením majetku 
do používania  (clo, prepravu, montáž, poistné a pod).
e) dlhodobý hmotný majetok obstaraný vlastnou činnosťou
Účtovná jednotka nemá pre tento bod obsahovú náplň.
f) dlhodobý hmotný majetok obstaraný inou činnosťou
Účtovná jednotka nemá pre tento bod obsahovú náplň.
g) dlhodobý finančný majetok
Účtovná jednotka nemá pre tento bod obsahovú náplň.
h) zásoby obstarané kúpou
Zásoby obstarané kúpou boli ocenené obstarávacou cenou, ktorá zahŕňala cenu, za ktorú sa zásoby skutočne obstarali a náklady súvisiace s ich obstaraním (preprava, provízia, clo, poistné a pod.), znížené o zľavy z ceny. Zľava z ceny, ktorú poskytol dodávateľ k už spotrebovaným zásobám, 
sa zaúčtovala ako zníženie nákladov na spotrebované zásoby. UKF  účtuje o zásobách spôsobom A tak, ako to definujú postupy účtovania.
i) zásoby obstarané vlastnou činnosťou
Účtovná jednotka nemá pre tento bod obsahovú náplň.
j) zásoby obstarané inou činnosťou
Účtovná jednotka nemá pre tento bod obsahovú náplň.
k) pohľadávky
Pohľadávky boli pri ich vzniku ocenené menovitou hodnotou, t. j. sumou, na ktorú pohľadávky zneli. 
Ku dňu účtovnej závierky, t. j. k 31. 12. 2025 nebol potrebný prepočet na menu euro, nakoľko na účtoch pohľadávok nezostala žiadna neuhradená pohľadávka vystavená v cudzej mene. 
l) krátkodobý finančný majetok
Peňažné prostriedky a ceniny boli ocenené menovitou hodnotou, t. j. cenou, ktorá bola uvedená 
na peňažných prostriedkoch a ceninách. 
m) časové rozlíšenie na strane aktív
Účty časového rozlíšenia na strane aktív boli vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
n) záväzky, vrátane rezerv, dlhopisov, pôžičiek a úverov
Záväzky sa pri ich vzniku ocenili menovitou hodnotou, t. j. sumou, na ktorú záväzky zneli. Záväzky, vyjadrené v cudzej mene, sa prepočítali na menu euro referenčným výmenným kurzom určeným 
a vyhláseným Európskou centrálnou bankou v deň predchádzajúci dňu uskutočnenia účtovného prípadu. Ku dňu účtovnej závierky, t. j. k 31. 12. 2025 bol vykonaný prepočet cudzej meny na menu euro v prípade záväzkov, ktoré zostali neuhradené. Rezervy boli ocenené v očakávanej výške záväzku. Pre dlhopisy, pôžičky a úvery nemá účtovná jednotka obsahovú náplň.
o) časové rozlíšenie na strane pasív
Účty časového rozlíšenia na strane pasív boli vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
p) deriváty
Účtovná jednotka nemá pre tento bod obsahovú náplň.
r) majetok a záväzky zabezpečené derivátmi 
Účtovná jednotka nemá pre tento bod obsahovú náplň.

(4) Spôsob zostavenia odpisového plánu pre jednotlivé druhy dlhodobého hmotného majetku 
a dlhodobého nehmotného majetku, pričom sa uvádza doba odpisovania, použité sadzby odpisov 
a odpisové metódy pri určení účtovných odpisov
Odpisovanie dlhodobého hmotného a nehmotného majetku UKF sa riadi príslušnými ustanoveniami zákona č. 431/2002 Z. z. o účtovníctve a opatrením MF SR č. MF/24342/2007-74, ktorým sa ustanovujú podrobnosti o postupoch účtovania a účtovej osnove pre účtovné jednotky, ktoré nie sú založené alebo zriadené na účel podnikania v znení jeho dodatkov.
V prípade hmotného majetku UKF určila sadzby účtovných odpisov podľa § 26 a § 27 zákona č. 595/2003 Z. z. o dani z príjmov v znení neskorších predpisov na základe ustanovenia § 28 ods. 3) zákona č. 431/2002 Z. z. o účtovníctve v znení neskorších predpisov. 
Nehmotný majetok (softvér) sa odpisuje do štyroch rokov od jeho obstarania.
Samostatné hnuteľné veci, ktorých ocenenie bolo 1 700 EUR a nižšie a doba použiteľnosti dlhšia ako 1 rok, boli považované za zásoby; ich sledovanie bolo v prípade obstarávacej ceny vyššej 
ako 100 EUR zabezpečené v podsúvahovej evidencii.
Nehmotný majetok s obstarávacou cenou do 2 400 EUR a nižšie a dobou použiteľnosti dlhšou ako 1 rok bol pri obstaraní účtovaný na účet 518 – Ostatné služby; jeho ďalšie  sledovanie bolo v prípade obstarávacej ceny vyššej ako 100 EUR zabezpečené na podsúvahovom účte.
Metóda odpisovania: majetok je odpisovaný rovnomerným spôsobom. 
Odpisové sadzby: percento je stanovené  podľa doby odpisovania.
Pri rovnomernom odpisovaní bol ročný odpis určený ako podiel vstupnej ceny majetku a doby odpisovania takto:
	Odpisová skupina
	Účtovná doba odpisovania
	Ročný odpis

	1
	4 roky
	1/4 (25 %)

	2
	6 rokov
	1/6 (16,67 %)

	3
	8 rokov
	1/8 (12,5 %)

	4
	12 rokov
	1/12 (8,34 %)

	5
	20 rokov
	1/20 (5 %)

	6
	40 rokov
	1/40 (2,5 %)



Účtovné odpisy sa počítajú z ceny, v ktorej je dlhodobý hmotný a nehmotný majetok ocenený v účtovníctve podľa § 18 postupov účtovania. Tento majetok sa odpisuje len do výšky jeho ocenenia v účtovníctve. 

(5) Zásady pre zohľadnenie zníženia hodnoty majetku. Uvádza sa, či účtovná jednotka uplatňuje opravné položky a rezervy
UKF pri tvorbe opravných položiek postupuje podľa metodických pokynov  pre tvorbu opravných položiek v prípade dlhodobého majetku, zásob a pohľadávok. Tvorba opravnej položky ku dňu účtovnej závierky je možná len vtedy, ak existuje opodstatnený predpoklad zníženia hodnoty majetku pod jeho účtovnú hodnotu. 
V roku 2025 UKF si neuplatnila opravné položky. V roku 2025 boli vytvorené krátkodobé rezervy na náklady na nevyčerpané dovolenky, vrátane sociálneho a zdravotného poistenia, na odchodné a odstupné, na náklady nevyfakturovaných služieb.   
(6) Informácie o účtovaní opráv významných chýb minulých období v bežnom účtovnom období s uvedením vplyvu na výsledok hospodárenia minulých rokov, súčasne sa môže uviesť aj informácia o účtovaní nevýznamných chýb minulých účtovných období v bežnom účtovnom období s uvedením vplyvu na výsledok hospodárenia bežného účtovného obdobia.
Účtovná jednotka nemá pre tento bod obsahovú náplň.


Čl. III
Informácie, ktoré dopĺňajú a vysvetľujú údaje v súvahe

(1) Významné sumy prírastkov a úbytkov dlhodobého nehmotného majetku a dlhodobého hmotného majetku    
                                                                                                                                                                                             v EUR
	Názov majetku
	Prvotné ocenenie – stav k 1.1.2025
	Prírastky
	Úbytky
	Presuny
	Stav k 31.12.2025

	Softvér
	405 388,60
	29 015,87
	0,00
	0,00
	434 404,47

	Obstaranie dlhodobého nehmotného majetku
	0,00
	0,00
	0,00
	0,00
	0,00

	Pozemky
	2 882 281,47
	0,00
	0,00
	0,00
	2 882 281,47

	Umelecké  diela a zbierky 
	55 388,85
	0,00
	0,00
	0,00
	55 388,85

	Stavby
	62 665 983,47
	3 194 278,41 
	0,00
	0,00
	65 860 261,88

	Samostatné hnuteľné veci a súbory hnuteľných vecí
	11 267 456,23
	434 940,29
	89 502,31
	0,00
	11 612 894,21

	Dopravné prostriedky
	328 882,75
	0,00
	0,00
	0,00
	328 882,75

	Drobný dlhodobý hmotný majetok
	364 902,71
	0,00
	7 944,10
	0,00
	356 958,61

	Obstaranie dlhodobého hmotného majetku
	1 316 813,00
	2 415 173,76
	3 680 086,63
	0,00
	51 900,13

	Spolu
	79 287 097,08
	6 073 408,33
	3 777 533,04
	0,00
	81 582 972,37


(2) Prehľad dlhodobého majetku, na ktorý je zriadené záložné právo a dlhodobého majetku, pri ktorom má účtovná jednotka obmedzené právo s ním nakladať
Účtovná jednotka nemá pre tento bod obsahovú náplň.
 (3) Údaje o štruktúre dlhodobého finančného majetku za bežné účtovné obdobie a jeho umiestnenie v členení podľa položiek súvahy v riadkoch 022 a 023
Účtovná jednotka nemá pre tento bod obsahovú náplň.
(4) Údaje o štruktúre dlhodobého finančného majetku a krátkodobého finančného majetku v členení podľa položiek súvahy v riadkoch 024,026 a 055
Účtovná jednotka nemá pre tento bod obsahovú náplň.

(5) Údaje o štruktúre dlhodobých pôžičiek
Účtovná jednotka nemá pre tento bod obsahovú náplň.

(6) Prehľad o vývoji významných súm opravných položiek podľa jednotlivých druhov majetku
V roku 2025 UKF netvorila opravné položky.

(7) Opis významných pohľadávok v nadväznosti na položky súvahy v členení na pohľadávky za hlavnú nezdaňovanú činnosť, zdaňovanú činnosť za bežné účtovné obdobie
                                                                                                                                                                           v EUR
	Druh pohľadávky
	Opis významných položiek pohľadávok
	Hlavná nezdaňovaná činnosť
	Zdaňovaná činnosť

	r. 043 (311)
Pohľadávky z obchodného styku
	vystavené odberateľské faktúry 
	26 166,80
	1 697,10

	r. 044 (315)
Ostatné pohľadávky
	pohľadávky za el. energiu a plyn 
	14 201,43
	0,00

	
	poplatky spojené so štúdiom
	785 936,11
	0,00

	
	za ubytovanie študentov
	18 207,53
	0,00

	r. 046 (341 + 345) 
Daňové pohľadávky
	preplatok komun. odpad za rok 2025
	8 213,10
	0,00

	
	preddavky na DPPO za rok 2025
	0,00
	0,00

	r. 050 (335+ 378)
Iné pohľadávky
	duplicitná platba
	1 160,00
	0,00

	
	voči študentom
	356,00
	0,00

	
	voči zamestnancom
	2 191,21
	0,00

	
	depozit za byt 
	450,00
	0,00

	r. 042
Krátkodobé pohľadávky
k 31. 12. 2025
	
	856 882,18
	1 697,10



(8) Prehľad pohľadávok do uplynutia lehoty splatnosti a po uplynutí lehoty splatnosti                                                                                                                                                                   
                                                                                                                                                                               v EUR
	Pohľadávky
	Stav na konci

	
	bezprostredne predchádzajúceho účtovného obdobia 
	bežného účtovného obdobia

	do uplynutia lehoty splatnosti
	830 654,04
	840 277,44

	po uplynutí lehoty splatnosti
	24 423,07
	18 301,84

	Pohľadávky spolu
	855 077,11
	858 579,28



(9) Prehľad o významných položkách časového rozlíšenia nákladov budúcich období a príjmov budúcich období 
Na účet nákladov budúcich období v celkovej výške 250 136,58 EUR boli zaúčtované výdavky bežného účtovného obdobia, ktoré sa týkajú nákladov roka 2026 a ich výška bola známa.  
Významné položky nákladov budúcich období:                                                                                            				   						   	                  v EUR
	predplatné na noviny a časopisy
	1 379,66

	softvér a licencie
	84 662,22

	propagácia EDUROUTE
	7 686,49

	Geodet. a kartograf. ústav  ̶  licencie ZBGIS údaje
	76 562,82

	vložné na konferencie, semináre
	2 944,91

	členské poplatky
	4 593,67



(10) Opis a výška zmien vlastného imania v priebehu bežného účtovného obdobia podľa položiek súvahy                                                                   								                      			       v EUR
	
	Stav k 1.1.2025
	Prírastky (+)
	Úbytky (-)
	Presuny (+,-)
	Stav k 31.12.2025

	Vlastné imanie
	
	
	
	
	

	Základné imanie
	19 597 082,24
	920 285,23
	564 839,76
	0,00
	19 952 527,71

	Fondy tvorené podľa osobitných predpisov
	604 192,89
	1 795 166,89
	1 443 282,58
	0,00
	956 077,20

	Fond reprodukcie
	286 692,12
	2 264 839,76
	920 285,23
	0,00
	1 631 246,65

	Oceňovacie rozdiely z precenenia kapitálových účastín
	0,00
	0,00
	0,00
	0,00
	0,00

	Fondy tvorené zo zisku
	
	
	
	
	

	Rezervný fond
	9 469 752,40
	730 634,70
	1 700 000,00
	0,00
	8 500 387,10

	Fondy tvorené zo zisku
	0,00
	0,00
	0,00
	0,00
	0,00

	Ostatné fondy
	331 500,18
	2 085,00
	1 957,39
	0,00
	331 627,79

	Výsledok hospodárenia
	
	
	
	
	

	Nevysporiadaný výsledok hospodárenia minulých rokov
	0,00
	730 634,70
	730 634,70
	0,00
	0,00

	Výsledok hospodárenia účtovného obdobia
	731 634,70
	753 102,70
	731634,70
	0,00
	753 102,70

	Spolu
	31 021 854,53
	
	
	
	32 124 969,15


Prírastky základného imania vo výške 920 285,23 EUR predstavujú obstaranie dlhodobého majetku z fondu reprodukcie. Úbytky vo výške 564 839,76 EUR predstavujú čerpanie základného imania vo výške tvorby fondu reprodukcie z odpisov dlhodobého majetku.
(11) Opis a vyčíslenie jednotlivých druhov fondov tvorených podľa osobitných predpisov
V zmysle zákona č. 131/2002  Z. z. o vysokých školách a o zmene a doplnení niektorých zákonov v znení neskorších predpisov tvorila UKF v roku 2025 štipendijný fond, fond na podporu štúdia študentov so špecifickými potrebami, fond reprodukcie, rezervný fond a ostatné fondy – účelové dary. 
Štipendijný fond bol tvorený z dotácie zo štátneho rozpočtu na sociálne štipendiá vo výške 616 298 EUR, z dotácie zo štátneho rozpočtu na motivačné štipendiá vo výške 430 950 EUR, z dotácie zo štátneho rozpočtu na talentové štipendiá vo výške 612 500 EUR a z 20 % z príjmov zo školného v zmysle § 92 ods. 18 zákona o vysokých školách spolu vo výške 48 211,89 EUR. Použitý bol na výplatu sociálnych štipendií zo štátneho rozpočtu vo výške 368 790 EUR, motivačných štipendií zo štátneho rozpočtu vo výške 430 950 EUR,  tehotenských štipendií zo štátneho rozpočtu vo výške 22 200 EUR, talentových štipendií vo výške 472 800 EUR a na výplatu štipendií z vlastných zdrojov vo výške 63 390 EUR. Konečný stav štipendijného fondu bol na konci účtovného obdobia vo výške 930 251,08 EUR.
Fond na podporu štúdia študentov so špecifickými potrebami bol z vlastných zdrojov vytvorený z časti výsledku hospodárenia (zisku) za rok 2024 vo výške 1 000 EUR.  V rámci dotačnej zmluvy boli UKF v roku 2025 poukázané finančné prostriedky na podporu študentov so špecifickými potrebami vo výške 86 207 EUR, ktoré boli použité na tvorbu účelového fondu. Z  dotácie boli v roku 2025 na zabezpečenie potrieb študentov použité finančné prostriedky vo výške 85 152,58 EUR. Konečný stav fondu na podporu štúdia študentov so špecifickými potrebami vykazuje na konci účtovného obdobia zostatok vo výške 25 826,12 EUR.
Fond reprodukcie bol v roku 2025 tvorený z odpisov dlhodobého hmotného a nehmotného majetku vo výške 564 839,76 EUR a z rezervného fondu vo výške 1 700 000 EUR. Čerpanie fondu na obstaranie dlhodobého majetku bolo vo výške 920 285,23 EUR. Konečný stav fondu reprodukcie vykazuje k 31. 12. 2025 zostatok vo  výške 1 631 246,65 EUR.
Počiatočný stav rezervného fondu tvoril zostatok fondu k 31. 12. 2024 vo výške 9 469 752,40 EUR.  Rezervný fond bol v roku 2025 vytvorený spolu vo výške  730 634,70 EUR z výsledku hospodárenia za rok 2024, výška fondu bola spolu 10 200 387,71 EUR. Použitie fondu bolo vo výške 1 700 000 EUR na doplnenie fondu reprodukcie. Konečný stav rezervného fondu bol na konci účtovného obdobia vo výške 8 500 387,10 EUR. 
Ostatné fondy – účelové dary boli tvorené z darovaných finančných prostriedkov vo výške 2 085 EUR. Prostriedky fondu boli vo výške 1 957,39 EUR použité na tvorbu výnosov (vo výške nákladov, ktoré boli hradené z fondov). Konečný stav ostatných fondov k 31. 12. 2025 bol vo výške 331 627,79 EUR.   
					
 (12) Informácia o rozdelení účtovného zisku alebo vysporiadaní účtovnej straty za bezprostredne predchádzajúce obdobie
Na základe schválenia Výročnej správy o hospodárení UKF v Nitre za rok 2024 Akademickým senátom UKF v Nitre dňa 23. 6. 2025 a Správnou radou UKF v Nitre dňa 13. 5. 2025, vrátane návrhu na rozdelenie zisku, bola časť zisku vo výške 1 000,00 EUR použitá na tvorbu fondu na podporu študentov so špecifickými potrebami a zostatok vo výške 730 634,70 EUR bol použitý v roku 2025 na tvorbu rezervného fondu. 


												v EUR
	Názov položky
	Bezprostredne predchádzajúce účtovné obdobie

	Účtovný zisk
	731 634,70

	Rozdelenie účtovného zisku 

	Prídel do rezervného fondu
	730 634,70

	Prídel do fondu na podporu študentov so špecifickými potrebami
	1 000,00



(13) Údaje o jednotlivých druhoch rezerv v členení na stav rezerv na konci bezprostredne predchádzajúceho účtovného obdobia a stav rezerv na konci bežného účtovného obdobia, ich tvorbu, použitie alebo zrušenie v priebehu bežného účtovného obdobia
 
Krátkodobé rezervy vytvorené na konci účtovného obdobia predstavujú náklady, ktorých vznik vecne a časovo súvisel s účtovným obdobím roka 2025, avšak UKF do času účtovnej závierky nedostala podklad (doklady), resp. neboli v tomto roku dodané. Výška rezervy na  nevyčerpané dovolenky a s nimi súvisiacim poistným bola  automaticky softvérovo vypočítaná. 
Prehľad o pohybe rezerv za bežné účtovné obdobie a bezprostredne predchádzajúce účtovné obdobie je uvedený v nasledujúcej tabuľke:
	                      v EUR
	Druh rezervy
	Stav rezerv 
k 1.1.2025
	Tvorba rezerv
	Použitie rezerv
	Zrušenie alebo zníženie rezerv
	Stav 
k 31.12.2025

	Krátkodobá rezerva  na nevyčerpané dovolenky
	292 704,66
	319 019,14
	292 704,66
	0,00
	319 019,14

	Krátkodobá rezerva na poistné na nevyčerpané dovolenky
	103 099,39
	112 689,03
	103 099,39
	0,00
	112 689,03

	Krátkodobá rezerva  na zostavenie a zverejnenie výročných správ
	330,00
	530,00
	330,00
	0,00
	530,00

	Krátkodobá rezerva na nevyfakturované dodávky
	0,00
	4920,00
	0,00
	0,00
	4 920,00

	Krátkodobá rezerva na odstupné, odchodné
	114 551,46
	114 551,46
	50 337,00
	0,00
	92 237,00

	Rezervy spolu
	510 685,51
	
	
	
	529 395,17


Predpokladaný rok použitia rezerv: 2026

(14) Údaje o významných sumách záväzkov na položky súvahy, v členení na záväzky za hlavnú nezdaňovanú činnosť a zdaňovanú činnosť
												    v EUR
	Druh a opis významných položiek záväzkov
	Hlavná nezdaňovaná činnosť 
	Zdaňovaná činnosť

	321 záväzky z obchodného styku
	139 495,01
	2 186,58

	324 prijaté preddavky
	29 052,57
	0,00

	325 ostatné záväzky
	280 314,27
	0,00

	331 záväzky voči zamestnancom
	1 266 595,18
	0,00

	336 zúčtovanie so Soc. poisťovňou a zdravot. poisťovňami
	780 752,29
	0,00

	379 iné záväzky
	185 404,41
	0,00



Zostatok na účte 325 – Ostatné záväzky predstavuje preplatky študentov k 31. 12. 2025
vo výške 280 314,27 EUR za ubytovanie v študentských domovoch.				


Zostatok na účte 379 – Iné záväzky pozostáva z nasledovných položiek:  
v EUR     
	Zrážky z miezd za 12/2025
	8 828,31

	Štipendiá doktorandov za 12/2025
	155 943,50

	Zábezpeka VO
	20 000,00

	Iné záväzky  ̶  cestovné študenti
	632,60

	Spolu
	185 404,41




(15) Prehľad záväzkov do uplynutia lehoty splatnosti a po uplynutí lehoty splatnosti 
                                                                                                                                                                                                    v EUR
	Krátkodobé záväzky 
	Stav na konci

	
	bezprostredne predchádzajúceho obdobia
	 bežného účtovného obdobia

	- po uplynutí  lehoty splatnosti 
	
	

	Záväzky z obchodného styku
	29 549,59
	3 360,60

	-do uplynutia  lehoty splatnosti 
	
	

	Záväzky z obchodného styku
	1 312 228,96
	448 201,09

	Záväzky voči zamestnancom
	1 140 249,93
	1 272 531,77

	Zúčtovanie so Sociálnou poisťovňou a zdravotnými poisťovňami
	693 163,65
	780 752,29

	Daňové záväzky
	186 807,20
	209 636,58

	Záväzky z dôvodu  finančných  vzťahov k štátnemu rozpočtu
	0,00
	0,00

	Ostatné záväzky
	112 826,43
	185 404,41

	Spolu
	3 474 825,76
	2 899 886,74



Štruktúra dlhodobých  záväzkov do lehoty a po lehote splatnosti podľa jednotlivých druhov za bežné a predchádzajúce účtovné obdobie je uvedená v nasledujúcom prehľade:
v EUR
	Druh dlhodobých záväzkov  
	Stav na konci

	
	bezprostredne predchádzajúceho obdobia
	bežného účtovného obdobia

	Záväzky po lehote splatnosti 
	
	

	Záväzky zo sociálneho fondu
	0,00
	0,00

	Ostatné dlhodobé záväzky
	0,00
	0,00

	Záväzky do lehoty splatnosti
	
	

	Záväzky zo sociálneho fondu
	51 728,96
	34 219,06

	Ostatné dlhodobé záväzky (zádržné)
	0,00
	0,00

	Spolu
	51 728,96
	34 219,06



(16) Prehľad o začiatočnom stave, tvorbe, čerpaní a konečnom zostatku sociálneho fondu v priebehu bežného účtovného obdobia
											v  EUR
	Sociálny fond
	Suma

	Stav k prvému dňu bežného účtovného obdobia
	51 728,96

	Tvorba na ťarchu nákladov
	209 349,20

	Tvorba zo zisku
	0,00

	Čerpanie na stravovanie zamestnancov
	215 749,10

	Čerpanie na sociálnu výpomoc
	7 500,00

	Čerpanie na regeneráciu zamestnancov
	2 410,00

	Ostatné čerpanie (kolektívne vyjednávanie)
	1 200,00

	Stav k poslednému dňu bežného účtovného obdobia
	34 219,06



Sociálny fond sa v roku 2025 tvoril a čerpal v zmysle zákona č. 152/1994 Z. z. o sociálnom fonde v znení neskorších predpisov a v súlade s kolektívnou zmluvou platnou na rok 2025. Celkový prídel do sociálneho fondu UKF bol tvorený povinným prídelom vo výške 1 % a ďalším prídelom vo výške 0,25 % zo súhrnu platov zamestnancov zúčtovaných zamestnancom na výplatu za kalendárny rok podľa § 4 ods. 1 zákona 
č. 553/2003 Z. z. v znení neskorších predpisov. 

(17) Prehľad o bankových úveroch, pôžičkách a návratných finančných výpomociach s uvedením meny 
Účtovná jednotka nemá pre tento bod obsahovú náplň.

(18) Prehľad o významných položkách časového rozlíšenia výdavkov budúcich období
Na účet výdavkov budúcich období vo výške 766,54 EUR boli zaúčtované poplatky za používanie terminálov ŠP za obdobie 12/2025 a drobných nákupov za rok 12/2025.

(19) Prehľad výnosov budúcich období v členení podľa jednotlivých druhov a v členení na dlhodobé výnosy budúcich období a krátkodobé výnosy budúcich období
Za výnosy budúcich období sa považujú príjmy v bežnom období, ktoré hospodársky patria 
do výnosov v budúcich obdobiach. Účtovanie výnosov budúcich období sa vykoná v účtovnom období,  s ktorým hospodársky súvisia. Na účet výnosov budúcich období boli zaúčtované príjmy bežného účtovného obdobia, ktoré sa týkajú výnosov ďalších účtovných období  a ich výška bola známa. 
                                                                                 	                                                                                             v EUR
	Položky výnosov budúcich období  ̶  dlhodobé
z dôvodu
	Stav na konci bezprostredne predchádzajúceho účtovného obdobia
	Stav na konci bežného účtovného obdobia

	bezodplatne nadobudnutého  dlhodobého majetku
	2 779,45
	2 662,45

	dlhodobého majetku obstaraného z finančného daru 
	0,00
	0,00

	dlhodobého majetku obstaraného z dotácie zo štátneho rozpočtu 
	18 090 486,63
	18 151 976,53

	dlhodobého majetku obstaraného z prostriedkov Európskej únie
	5 649 200,35
	5 455 627,35

	dlhodobého majetku obstaraného z bežnej dotácie
	1 451 047,83
	1 357 751,37

	dlhodobého majetku obstaraného z dotácie POO
	0,00
	1 381 586,12

	zostatku prostriedkov zo zahraničných projektov
	2 122 161,20
	2 815 865,16

	zostatku ostatných výnosov budúcich období (bežná činnosť)
	1 237 303,24
	1 018 847,25

	podielu zaplatenej dane
	3 354,99
	0,00

	Položky výnosov budúcich období  ̶  krátkodobé
z dôvodu
	Stav na konci bezprostredne predchádzajúceho účtovného obdobia
	Stav na konci bežného účtovného obdobia

	zostatku bežnej dotácie zo štátneho rozpočtu 
	6 896 512,94
	9 237 329,56

	Spolu
	35 452 846,63
	39 421 645,79



(20) Údaje o druhoch majetku a záväzkov z lízingových zmlúv
Účtovná jednotka nemá pre tento bod obsahovú náplň.


Čl. IV
Informácie, ktoré dopĺňajú a vysvetľujú údaje vo výkaze ziskov a strát
(1) Prehľad tržieb za vlastné výkony a tovar s uvedením ich opisu a vyčíslením hodnoty tržieb podľa jednotlivých hlavných druhov výrobkov, služieb hlavnej nezdaňovanej činnosti a zdaňovanej  činnosti účtovnej jednotky za bežné účtovné obdobie
                                                                                                                                                                                               v  EUR
	Druh a opis tržieb 
	Hlavná nezdaňovaná činnosť
	Zdaňovaná činnosť

	Z ubytovania študentov a interných doktorandov
	1 241 927,14
	0

	Z ubytovania ostatných
	114 031,15
	15 451,67

	Zo služieb spojených s nájmom
	6 913,12
	0

	Na základe zmluvy o spolupráci
	3 900,00
	0

	Za analýzy vzoriek 
	800,00
	1 200,00

	Za reklamnú činnosť 
	0
	2 629,68

	Za poštovné a balné z predaja kníh na dobierku
	7,20
	                   568,50

	Z archeologického výskumu
	0
	7 795,50

	Biomonitoring
	                          13 839,02
	0,00

	Výskum a vývoj
	3 000,00
	0,00

	Z predaja učebných textov 
	13 089,35
	30 67,81

	Spolu účet
	1 397 506,98
	30 713,16




(2) Opis a vyčíslenie hodnoty významných súm v nadväznosti na položky výkazu ziskov a strát v členení na nepeňažné dary, osobitné výnosy, zákonné poplatky a iné výnosy za bezprostredne predchádzajúce účtovné obdobie a za bežné obdobie
									                                                                                 v EUR 
	Druh a opis významných súm výnosov
	Stav na konci bezprostredne predchádzajúceho obdobia
	Stav na konci bežného účtovného obdobia

	Zákonné popl.  ̶  Školné za prekročenie štandardnej dĺžky štúdia 
	267 589,85
	223 398,21

	Zákonné popl.  ̶  Poplatky za zabezpečenie prijímacieho onania   
	174 285,75
	211 139,47

	Zákonné popl.  ̶  Poplatky za úkony spojené s rigoróznym konaním         
	24 353,44
	16 985,14

	Zákonné popl.  ̶  Poplatky spojené s ďalším vzdelávaním                         
	271 267,62
	115 710,10

	Zákonné popl.  ̶  Školné za externé formy štúdia                                                    
	1 016 552,67
	1 207 457,08

	Zákonné poplatky  ̶  za vydanie dokladov
	13 461,60
	17 936,05

	Zákonné poplatky  ̶  doplňujúce štúdium
	88 940,00
	71 659,00

	Iné ostatné výnosy  ̶  Zahraničné projekty, Erasmus projekty
	2 702 970,75
	1 992 904,10

	Iné ostatné výnosy  ̶  APVV projekty, identif. karty, kurzy
	203 332,21
	904 763,03

	Iné ostatné výnosy  ̶  vložné na konferencie
	5 120,00
	19 915,05




(3) Prehľad významných súm dotácií zo štátneho rozpočtu, štátnych fondov, z prostriedkov Európskej únie, dotácií z rozpočtu obce a rozpočtu vyššieho územného celku, ktoré účtovná jednotka prijala v bezprostredne predchádzajúcom účtovnom období a v bežnom účtovnom období
												      v EUR
	Druh a opis významných súm dotácií a grantov
	Stav na konci bezprostredne predchádzajúceho obdobia
	Stav na konci bežného účtovného obdobia

	Na základe zmluvy o poskytnutí dotácie z MŠVVaM SR  ̶  bežné výdavky
	30 154 726,00
	32 885 672,79

	Na základe zmluvy o poskytnutí dotácie z MŠVVaM SR
̶  kapitálové výdavky
	450 000,00
	750 000,00

	Na programy štátneho výskumu a vývoja
	560 274,00
	147 535,8

	Na základe rámcovej zmluvy v rámci oficiálnej zahraničnej pomoci
	92 140,00
	155 540,00

	Na základe zmlúv z iných rezortov štátneho rozpočtu
	33 680,00
	20 650,00

	Z projektov Európskeho fondu reg. rozvoja
	120 891,13
	41 798,20

	Zo spolufinancovania  zo štátneho rozpočtu k projektom z EFRR  ̶  kapitálový transfer
	0
	0

	Z Plánu obnovy a odolnosti
	1 360 834,05
	4 750 840,92

	Od ostatných subjektov verejnej správy
	146 425,30
	264 723,04

	Granty od medzinárodných organizácií
	2 797 738,09
	3 096 040,48

	Ostatné tuzemské granty
	21 700,00
	2 085,00



(4) Opis a vyčíslenie hodnoty významných položiek príjmov z reklám, ktoré sú určené na charitatívne účely, a charitatívnej lotérie prijatých v bezprostredne predchádzajúcom účtovnom období a v bežnom účtovnom období
Účtovná jednotka nemá pre tento bod obsahovú náplň.

(5) Opis a vyčíslenie hodnoty významných súm v nadväznosti na položky výkazu ziskov a strát v členení na nepeňažné dary, náklady na ostatné služby, osobitné náklady a iné ostatné náklady poskytnuté v bežnom účtovnom období
          a) opis a vyčíslenie významných položiek nákladov:                                                                                                                                                           	                                                                                                                                                                     v EUR
	Druh a opis nákladov:
	Stav na konci bezprostredne predchádzajúceho obdobia
	Stav na konci bežného účtovného obdobia

	Spotreba materiálu
	2 151 246,90
	1 875 675,67

	Spotreba energie 
	1 304 247,81
	1 180 139,03

	Opravy a udržiavanie
	327 103,96
	159 317,19

	Cestovné
	837 386,69
	859 812,54

	Ostatné služby
	2 143 160,38
	1 432 882,74

	Mzdové náklady 
	17 484 932,45
	19 910 368,55

	Zákonné sociálne a zdravotné poistenie
	6 196 356,50
	7 055 283,14

	Ostatné sociálne poistenie
	204 268,98
	237 384,36

	Zákonné sociálne náklady 
	933 290,57
	989 039,52

	Iné ostatné náklady 
	1 799 275,25
	2 153 064,70

	Odpisy DNM a DHM
	1 804 593,68
	1 976 406,97

	Tvorba fondov
	1 341 109,80
	1 794 166,89

	Poskytnuté príspevky iným účtovným jednotkám 
	334 403,00
	367 077,35



b) významné položky v nákladoch na ostatné služby:
                                                                                                                                                                                 v EUR
	Druh a opis nákladov:
	Stav na konci bezprostredne predchádzajúceho obdobia
	Stav na konci bežného účtovného obdobia

	Prenájom 
	60 364,17
	67 227,18

	Vložné na konferencie
	72 343,97
	90 723,67

	Ďalšie vzdelávanie zamestnancov UKF
	105 060,38
	21 025,89

	Telefón, fax
	11 239,43
	11 996,64

	Počítačové siete
	47 444,07
	46 676,23

	Poštovné 
	58 072,17
	72 777,00

	Odvoz odpadu
	40 071,05
	43 616,80

	Revízie zariadení
	115 936,22
	87 607,00

	Inzercia, propagácia, reklama
	26 484,29
	43 221,21

	Drobný nehmotný majetok, ostatné nehmotné služby
	28 919,98
	115 482,05

	Právne služby, znalecké posudky, autorské honoráre
	117 210,45
	112 072,87

	Čistenie a pranie
	42 483,97
	39 206,58

	Ochrana objektov
	15 357,31
	25 904,55

	Odchyt zrážkovej vody, stočné
	110 728,29
	136 006,17

	Ubytovanie cudzím
	16 828,61
	10 320,00

	Poskytnuté stravovacie služby pre účastníkov pracovných stretnutí
	42 838,00
	66 199,20

	Publikovanie článkov
	138 641,14
	154 914,12

	Umelecké vystúpenie
	30 888,48
	17 740,00

	Vysťahovanie nábytku 
	39 958,32
	23 494,00

	Prieskum verejnej mienky
	4 098,00
	2 435,40

	Analýza dát
	810 620,40
	1 589,75

	Zabezpečenie stravovania, občerstvenia
	16 978,89
	25 486,55


       
 c) významné položky iných ostatných nákladov:
		       v EUR
	Druh a opis nákladov:
	Stav na konci bezprostredne predchádzajúceho obdobia
	Stav na konci bežného účtovného obdobia

	Štipendiá doktorandov                                                  
	1 301 744,88
	1 369 766,87

	Štipendiá z vlastných zdrojov  ̶  za vynikajúce výsledky v štúdiu, umeleckú, športovú činnosť                                                                  
	62 984,00
	63 390,00

	Štipendiá zahraničných doktorandov
	97 300,00
	128 660,00

	Poistné náklady (budovy, automobily, zahraničné pracovné cesty)
	9 614,29
	13 569,65

	Členské 
	14 519,82
	6 806,14

	Akreditačný poplatok
	0,00
	67 011,00

	Erasmus  ̶  splátky
	290 597,20
	259 100,80

	Spolupráca OPTIMUM
	0,00
	194 879,96




(6) Prehľad o účele a výške použitia zostatku podielu zaplatenej dane v minulých obdobiach a prijatého podielu zaplatenej dane v bežnom účtovnom období
V priebehu roka 2025 boli z podielu zaplatenej dane poukázané UKF finančné prostriedky 
vo výške 5 070,62 EUR. Tieto finančné prostriedky boli vo výške 5 070,62 EUR použité na nákup literatúry do Univerzitnej knižnice s cieľom skvalitniť a obohatiť knižničný fond pre študentov, pedagógov a výskumných pracovníkov. Zostatok z roku 2024 vo výške 3 354,99 EUR bol použitý vo výške 1 454,99 EUR na nákup literatúry do Univerzitnej knižnice s cieľom skvalitniť a obohatiť knižničný fond pre študentov, pedagógov a výskumných pracovníkov a zvyšok vo výške 1 900 EUR na zakúpenie interiérového vybavenia učebne na zabezpečenie vzdelávania študentov aplikovanej informatiky.
v EUR
	 Účel použitia podielu zaplatenej dane
	Použitá suma zostatku z predchádzajúceho účtovného obdobia
	Použitá suma bežného účtovného obdobia

	Nákup literatúry do Univerzitnej knižnice
	1 454,99
	5 077,62

	Nákup interiérového vybavenia
	1 900,00
	0,00

	Zostatok podielu zaplatenej dane bežného účtovného obdobia
	0,00




Čl. V
Opis údajov na podsúvahových účtoch

Významné položky zásob prijatých na komisionálny predaj, prenajatého majetku, majetku prijatého do úschovy, odpísané pohľadávky a prípadné ďalšie položky

Na podsúvahovom účte je vedený nasledovný majetok:  
v EUR
	Názov majetku
	Suma

	Drobný hmotný majetok (v obstarávacej cene od 100 – 1 700 EUR) 
	11 114 028,66

	Drobný nehmotný majetok (v obstarávacej cene od 100 – 2 400 EUR)
	262 847,09

	Knihy v knižničnom fonde
	2 922 852,09

	Spolu
	14 299 727,84




Čl. VI
Ďalšie informácie
(1) Opis a hodnota iných aktív, ktorými sa rozumie majetok, ktorý vznikol v dôsledku minulých udalostí a ktorého existencia alebo vlastníctvo závisí od toho, či nastane alebo nenastane jedna alebo viac neistých udalostí v budúcnosti, ktorých vznik nezávisí od účtovnej jednotky; týmito inými aktívami sú napríklad práva zo servisných zmlúv, poistných zmlúv, koncesionárskych zmlúv, licenčných zmlúv, práva z investovania prostriedkov získaných oslobodením od dane z príjmov
Účtovná jednotka nemá pre tento bod obsahovú náplň.
(2) Opis a hodnota iných pasív vyplývajúcich zo súdnych rozhodnutí, z poskytnutých záruk, zo všeobecne záväzných právnych predpisov, z ručenia podľa jednotlivých druhov ručenia;  takýmito inými pasívami sú:
a) možná povinnosť, ktorá vznikla ako dôsledok minulej udalosti a ktorej existencia závisí od toho, či nastane alebo nenastane jedna alebo viac neistých udalostí v budúcnosti, ktorých vznik nezávisí od účtovnej jednotky, alebo
b) povinnosť, ktorá vznikla ako dôsledok minulej udalosti, ale ktorá sa nevykazuje v súvahe, pretože nie je pravdepodobné, že na splnenie tejto povinnosti bude potrebný úbytok ekonomických úžitkov, alebo výška tejto povinnosti sa nedá spoľahlivo oceniť.
Účtovná jednotka nemá pre tento bod obsahovú náplň.
(3) Opis významných položiek ostatných finančných povinností, ktoré sa nesledujú v účtovníctve a neuvádzajú sa v súvahe; pri každej položke sa uvádza jej opis, výška a údaj, či sa týka spriaznených osôb, a to:
a) povinnosť z devízových termínovaných obchodov a iných finančných derivátov,
b) povinnosť z opčných obchodov,
c) zákonná povinnosť alebo zmluvná povinnosť odobrať určité produkty alebo služby, napríklad z dodávateľských alebo odberateľských zmlúv,
d) povinnosť z leasingových, nájomných, servisných, poistných, koncesionárskych, licenčných zmlúv a podobných zmlúv,
e) iné povinnosti. 
Účtovná jednotka nemá pre tento bod obsahovú náplň.
(4) Prehľad nehnuteľných kultúrnych pamiatok, ktoré sú v správe alebo vo vlastníctve účtovnej jednotky, a to názov, adresa a číslo kultúrnej pamiatky v Ústrednom zozname pamiatkového fondu

	Názov kultúrnej pamiatky
	Adresa
	Číslo v Ústrednom zozname pamiatkového fondu

	Budova administratívna
	Štefánikova 67, Nitra
	11018/1

	Súd s areálom
	Hviezdoslavova 15, Spišská Nová Ves
	11087/1,2,3



	
	
	


(5) Informácie o významných skutočnostiach, ktoré nastali medzi dňom, ku ktorému sa zostavuje účtovná závierka a dňom jej zostavenia
UKF neeviduje skutočnosti, ktoré by negatívne ovplyvnili hospodárenie.

